
               Nr.23/119/2005

AVIZ

asupra proiectului de Lege privind aprobarea Ordonanţei de urgenţă a Guvernului nr.105/2005 pentru modificarea şi completarea Legii nr.152/1998 privind înfiinţarea Agenţiei Naţionale pentru Locuinţe



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.X 331 din 29 iulie 2005, pentru aviz la Comisia pentru administraţie publică, amenajarea teritoriului şi echilibru ecologic, cu proiectul de Lege privind aprobarea Ordonanţei de urgenţă a Guvernului nr.105/2005 pentru modificarea şi completarea Legii nr.152/1998 privind înfiinţarea Agenţiei Naţionale pentru Locuinţe.



Ordonanţa de urgenţă a fost emisă în vederea eliminării din Legea nr.152/1998 a unor facilităţi exclusiviste acordate Agenţiei Naţionale pentru Locuinţe.



Ordonanţa de urgenţă a fost avizată favorabil de Consiliul Legislativ, cu nr.952 din 15 iulie 2005, cu observaţii şi propuneri.



Proiectul de lege a fost adoptat de Senat, cu amendamente, în şedinţa din 28 iulie 2005, cu respectarea prevederilor articolului 76 alineatul (2) din Constituţia României, republicată.



Examinarea proiectului de lege a avut loc în şedinţa comisiei din data de 7 septembrie 2005.



La lucrări au participat 21 de deputaţi din totalul de 23 de deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului sub conducerea domnului secretar de stat Ioan Andreica.



În urma dezbaterilor, membrii comisiei au hotărât să avizeze favorabil proiectul de lege cu amendamente admise faţă de textul adoptat de Senat, prezentate în anexă.



Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor articolului 75 din Constituţia României, republicată, Camera decizională pentru acest proiect de lege este Camera Deputaţilor.

                          PREŞEDINTE,                                       SECRETAR,
                        Dan Ioan Popescu                                   Aurelia Vasile
Anexa
A M E N D A M E N T E     A D M I S E

la proiectul de Lege privind aprobarea Ordonanţei de urgenţă a Guvernului nr.105/2005 pentru modificarea şi completarea Legii nr.152/1998 privind înfiinţarea Agenţiei Naţionale pentru Locuinţe

	Nr.

crt.
	Text OUG nr.105/2005
	Text adoptat de Senat
	Amendamente admise
	Motivaţie

	0
	1
	2
	3
	4

	1.
	______
	LEGE

privind aprobarea Ordonanţei de urgenţă a Guvernului nr.105/2005 pentru modificarea şi completarea Legii nr.152/1998 privind înfiinţarea Agenţiei Naţionale pentru Locuinţe


	Nemodificat
	

	2.
	______
	Articol unic. – Se aprobă Ordonanţa de urgenţă a Guvernului nr.105 din 15 iulie 2005 pentru modificarea şi completarea Legii nr.152/1998 privind înfiinţarea Agenţiei Naţionale pentru Locuinţe, publicată în Monitorul Oficial al României, Partea I, nr.647 din 21 iulie 2005 cu următoarele modificări şi completări:

	Nemodificat
	


	0
	1
	2
	3
	4

	3. 
	ORDONANŢĂ DE URGENŢĂ

pentru modificarea şi completarea Legii nr.152/1998 privind înfiinţarea Agenţiei Naţionale pentru Locuinţe

	Nemodificat
	Nemodificat
	

	4. 
	Situaţia extraordinară prevăzută la art.115 alin.(4) din Constituţia României, republicată, se motivează prin necesitatea urgentă a eliminării facilităţilor exclusiviste pentru agenţie şi/sau pentru clienţii acesteia, dar şi necesitatea orientării obiectului de activitate al agenţiei către toate programele guvernamentale de construcţii de locuinţe proprietate publică a statului sau a unităţilor administrativ-teritoriale şi/sau de intervenţii la fondul construit, pentru care se acordă sprijin material şi/sau financiar de către stat.


	Nemodificat
	Nemodificat
	

	5. 
	Art.I. – Legea nr.152/1998 privind înfiinţarea Agenţiei Naţionale pentru Locuinţe, publicată în Monitorul Oficial al României, Partea I, nr.265 din 16 iulie 1998, cu modificările ulterioare, se modifică şi se completează după cum urmează:


	Nemodificat
	Nemodificat
	

	6. 
	1. La articolul 2, alineatul (1), literele c) d) şi e) se modifică şi vor avea următorul cuprins:

c) promovarea şi dezvoltarea la nivel sectorial şi naţional a unor programe privind construcţia de locuinţe pentru tineri, destinate închirierii, construcţia de locuinţe sociale şi de necesitate, construcţia altor locuinţe proprietate publică a statului sau a unităţilor administrativteritoriale, precum şi intervenţii la construcţii existente, în aplicarea măsurilor stabilite prin programe guvernamentale. Programele guvernamentale şi sursele de finanţare ale acestora se aprobă de Guvern la propunerea Ministerului Transporturilor, Construcţiilor şi Turismului; 

d) dobândirea de terenuri destinate construirii de locuinţe şi, după caz, monitorizarea unor programe pentru realizarea lucrărilor de viabilizare a acestora; 

e) iniţierea şi/sau dezvoltarea, în condiţiile pieţei, a unor programe de construcţii de locuinţe proprietate privată prin credit ipotecar;

	Nemodificat

Nemodificat

Nemodificat


	Nemodificat

Nemodificat

Nemodificat


	

	7. 
	2. La articolul 2, alineatul (1), după litera e) se introduce o nouă literă, lit.f), cu următorul cuprins:

f) realizarea unor studii de specialitate privind piaţa imobiliară (cererea şi oferta de locuinţe, terenuri de construcţii, costuri etc.)

	Nemodificat


	Nemodificat


	

	8. 
	3. Alineatul (11) al articolului 2 se modifică şi va avea următorul cuprins:

(11) Investiţiile privind construcţiile de locuinţe prevăzute la alin. (1) lit. c) sunt finanţate de la bugetul de stat şi/sau bugetele locale, precum şi din credite interne/externe şi alte surse legal constituite. 

	Nemodificat


	Nemodificat


	

	9. 
	4. După alineatul (11) al articolului 2, se introduc trei noi alineate, alineatele (12), (13) şi (14) cu următorul cuprins:

(12) În structura cheltuielilor de investiţii prevăzute la alin. (11) va fi cuprinsă o cotă de 3% care se constituie venituri ale Agenţiei Naţionale pentru Locuinţe, destinate acoperirii cheltuielilor efectuate pentru realizarea montajului financiar necesar, contractarea serviciilor de proiectare, contractarea şi urmărirea lucrărilor de execuţie, cu respectarea legislaţiei în vigoare. 

(13) Aprobarea documentaţiilor tehnico-economice ale obiectivelor de investiţii prevăzute la alin. (11) se face în condiţiile legii. 

(14) În aplicarea prevederilor art. 67 alin. 2 din Legea locuinţei nr. 114/1996, republicată, cu modificările şi completările ulterioare, iniţierea şi dezvoltarea programelor de construcţii de locuinţe de către Agenţia Naţională pentru Locuinţe se fac cu avizul Ministerului Transporturilor, Construcţiilor şi Turismului.

	Nemodificat

Nemodificat

Nemodificat


	Nemodificat

Nemodificat

Nemodificat


	

	10. 
	5. Alineatul (2) al articolului 2 se modifică şi va avea următorul cuprins:

(2) Dezvoltarea construcţiilor de locuinţe în condiţiile prevăzute la alin. (1) lit. c) şi e) se face pe terenuri viabilizate sau a căror viabilizare se realizează corelat cu termenele de recepţie şi punere în funcţiune a locuinţelor.


	Nemodificat


	Nemodificat


	

	11. 
	6. Alineatul (3) al articolului 2 se abrogă.


	Nemodificat


	Nemodificat


	

	12. 
	7. Alineatul (4) al articolului 2 se modifică şi va avea următorul cuprins:

(4) Pentru atragerea resurselor de finanţare în construcţia de locuinţe, Agenţia Naţională pentru Locuinţe încheie convenţii speciale cu instituţii autorizate potrivit legii să acorde credite ipotecare.


	Nemodificat


	Nemodificat


	

	13. 
	8. Alineatele (5) şi (6) ale articolului 2 se abrogă.


	Nemodificat


	Nemodificat


	

	14. 
	9. Alineatul (7) al articoluluii 2 se modifică şi va avea următorul cuprins:

(7) Pentru atragerea de resurse financiare suplimentare, precum şi pentru asigurarea terenurilor viabilizate, destinate construirii de locuinţe, persoanele juridice cu activităţi în construirea de locuinţe, de drumuri, în domeniul investiţiilor imobiliare, în domeniul serviciilor de gospodărie comunală, precum şi al celor de alimentare cu gaze şi energie electrică pot participa alături de Agenţia Naţională pentru Locuinţe şi/sau de autorităţile publice locale la finanţarea şi derularea unor proiecte pentru dezvoltarea zonelor de locuit, pe bază de contracte încheiate potrivit legii.

	Nemodificat


	Nemodificat


	

	15. 
	10. După alineatul (7) al articolului 2 se introduce un nou alineat, alineatul 71, cu următorul cuprins:

(71) În aplicarea prevederilor alin. (7), tipurile de contracte-cadru, forma şi conţinutul studiilor de prefezabilitate şi fezabilitate şi criteriile de analiză a eligibilităţii investitorilor se stabilesc prin norme metodologice de aplicare a prezentei legi.


	Nemodificat


	Nemodificat


	

	16. 
	11. După articolul 2 se introduce un nou alineat, alineatul 21, cu următorul cuprins:

Art. 21. - (1) Terenurile destinate construirii de locuinţe prin Agenţia Naţională pentru Locuinţe pot fi proprietate publică ori privată a statului sau a unităţilor administrativ-teritoriale, precum şi proprietate privată a persoanelor fizice ori juridice. Terenurile proprietate publică ori privată a statului sau a unităţilor administrativ-teritoriale se preiau de Agenţia Naţională pentru Locuinţe în folosinţă gratuită, în condiţiile legii, pe perioada realizării investiţiilor.

(2) Terenurile proprietate publică ori privată a statului sau a unităţilor administrativ-teritoriale, destinate construirii de locuinţe prin Agenţia Naţională pentru Locuinţe, scoase din circuitul agricol, sunt exceptate de la prevederile art. 92 alin. (4) şi (5) din Legea fondului funciar nr. 18/1991, republicată, cu modificările şi completările ulterioare. 

(3) În cazul în care terenurile prevăzute la alin. (1) sunt în proprietatea publică ori privată a statului, acestea se transmit fără plată în proprietatea publică sau, după caz, în proprietatea privată a unităţilor administrativ-teritoriale în care sunt amplasate şi în administrarea consiliilor locale ale comunelor, oraşelor, municipiilor, respectiv ale sectoarelor municipiului Bucureşti, sau, după caz, în administrarea consiliilor judeţene, în conformitate cu legislaţia în vigoare. Agenţia Naţională pentru Locuinţe îşi păstrează folosinţa gratuită a terenurilor pe perioada realizării investiţiilor. 

(4) Pe terenurile aflate în proprietatea publică ori privată a statului sau a unităţilor administrativ-teritoriale, utilităţile şi dotările tehnico-edilitare se realizează prin obiective de investiţii promovate de către consiliile locale potrivit legii şi în corelare cu programele de construcţii de locuinţe. 

(5) Pentru asigurarea corelării programelor de investiţii în viabilizarea terenurilor cu programele de investiţii în construcţia de locuinţe, Agenţia Naţională pentru Locuinţe va încheia contracte cu autorităţile administraţiei publice locale prin bugetul cărora se aprobă programul de investiţii publice pentru realizarea de utilităţi şi dotări tehnicoedilitare, în condiţiile art. 2 alin. (7) şi (71). 

(6) Pentru terenurile proprietate privată a unităţilor administrativ-teritoriale, destinate realizării de locuinţe prin credite ipotecare, se vor stabili, prin hotărâre a consiliului local, modalitatea de atribuire a acestora către titularii dreptului de proprietate asupra locuinţelor, precum şi cuantumul redevenţei sau al taxei stabilite potrivit legii. Concesionarea sau, după caz, darea în folosinţă a terenurilor se face pentru toată durata de existenţă a construcţiilor. 

(7) Stabilirea şi/sau clarificarea regimului juridic al terenurilor conform prevederilor alin. (6) se realizează înainte de promovarea programelor de dezvoltare a construcţiilor de locuinţe conform art. 2 alin. (2).


	Nemodificat


	Nemodificat


	

	17. 
	12. Articolul 3 se modifică şi va avea următorul cuprins:

Art. 3. - (1) Agenţia Naţională pentru Locuinţe va stabili măsurile necesare pentru luarea în evidenţă şi analiza solicitărilor de construcţie de locuinţe proprietate personală prin credit ipotecar. În acest scop va stabili şi va da publicităţii locul de primire a solicitărilor şi actele justificative necesare.

(2) Finanţarea construcţiilor de locuinţe care se realizează prin programele prevăzute la art. 2 alin. (1) lit. e) se asigură din sursele proprii ale beneficiarilor şi/sau din credite ipotecare acordate acestora de către bănci şi alte instituţii financiare autorizate potrivit legii.

(3) Agenţia Naţională pentru Locuinţe şi partenerii acesteia în dezvoltarea programelor de construcţii de locuinţe prin credit ipotecar pot avansa din surse proprii sumele necesare proiectării, autorizării şi contractării lucrărilor de construcţii, urmând ca acestea să fie reconstituite din sursele beneficiarilor de locuinţe.


	Nemodificat


	Nemodificat
	

	18. 
	13. Articolele 5 şi 5 se abrogă.


	Nemodificat
	Nemodificat
	

	19. 
	14. Litera b) a alineatului (1) al articolului 6 se modifică şi va avea următorul cuprins:

b) venituri rezultate din activităţi şi servicii prestate pentru promovarea şi dezvoltarea la nivel sectorial şi naţional a unor programe de investiţii publice în construcţia de locuinţe, precum şi venituri rezultate din activităţi şi servicii prestate pentru promovarea şi dezvoltarea unor programe private în construcţia de locuinţe;


	Nemodificat


	Nemodificat


	

	20. 
	15. Alineatul (2) al articolului 6 se abrogă.


	Nemodificat


	Nemodificat


	

	21. 
	16. Alineatul (3) al articolului 6 se modifică şi va avea următorul cuprins:
(3) Resursele Agenţiei Naţionale pentru Locuinţe pot fi avansate şi pentru finanţarea construcţiilor de locuinţe proprietate publică a statului sau a unităţilor administrativteritoriale, urmând ca acestea să fie reconstituite din sursele prevăzute cu această destinaţie în bugetul Ministerului Transporturilor, Construcţiilor şi Turismului, conform art. 2 alin. (11).


	Nemodificat


	Nemodificat


	

	22. 
	17. Alineatul (4) al articolului 61 se modifică şi va avea următorul cuprins:
(4) Agenţia Naţională pentru Locuinţe va dezvolta anual programe de investiţii publice în construcţia de locuinţe pentru tineri, destinate închirierii, construcţia de locuinţe sociale şi de necesitate, construcţia altor locuinţe proprietate publică a statului sau a unităţilor administrativ teritoriale, precum şi intervenţii la construcţii existente, pe baza programelor de investiţii aprobate în bugetul Ministerului Transporturilor, Construcţiilor şi Turismului în colaborare cu organele administraţiei publice locale şi centrale interesate, pe terenurile prevăzute la art. 21 alin. (1), a căror viabilizare se asigură în condiţiile legii.


	Nemodificat


	Nemodificat


	

	23. 
	18. Alineatul (5) al articolului 61 se abrogă.


	Nemodificat


	Nemodificat


	

	24. 
	19. Alineatele (1) şi (2) ale articolului 62 se modifică şi vor avea următorul cuprins:

Art. 62. - (1) Tinerii, în sensul prevederilor prezentei legi, sunt persoane majore, în vârstă de până la 35 de ani la data repartizării unei locuinţe construite prin programele Agenţiei Naţionale pentru Locuinţe şi destinate închirierii.

(2) Locuinţele pentru tineri, destinate închirierii, realizate în condiţiile prezentei legi, fac obiectul exclusiv al proprietăţii publice. Pentru celelalte locuinţe care se realizează prin programele de investiţii prevăzute la art. 61 alin. (4), regimul juridic şi modul de repartizare sunt prevăzute de Legea locuinţei nr. 114/1996, republicată, cu modificările şi completările ulterioare.


	1. La articolul I punctul 19, alineatul (1) al articolului 62 va avea următorul cuprins:

Art. 62. - (1) Tinerii, în sensul prevederilor prezentei legi, sunt persoane majore în vârstă de până la 35 de ani la data depunerii documentaţiei necesare repartizării unei locuinţe construite prin programele Agenţiei Naţionale pentru Locuinţe şi destinate închirierii şi care pot primi repartiţie în cel mult un an de la împlinirea acestei vârste.

Nemodificat


	Nemodificat

Nemodificat
	

	25. 
	20. Articolul 7 se modifică şi va avea următorul cuprins:

Art. 7. - Pentru atragerea de resurse suplimentare, Agenţia Naţională pentru Locuinţe poate emite periodic titluri de valoare, în condiţiile legislaţiei în vigoare.

	Nemodificat
	Nemodificat
	

	26. 
	21. Articolele 8 – 16 se abrogă.

	Nemodificat
	Nemodificat
	

	27. 
	22. Alineatul (3) al articolului 17 se modifică şi va avea următorul cuprins:

(3) Consiliul de administraţie este compus din 5-7 membri desemnaţi şi numiţi prin ordin al ministrului transporturilor, construcţiilor şi turismului.


	Nemodificat


	Nemodificat
	

	28. 
	23. Alineatul (1) al articolului 18 se modifică şi va avea următorul cuprins:

Art. 18. - (1) Consiliul naţional de coordonare este format din 13 membri desemnaţi după cum urmează:

a) Ministerul Transporturilor, Construcţiilor şi Turismului - 2 membri; 

b) Ministerul Economiei şi Comerţului - 1 membru; 

c) Ministerul Finanţelor Publice - 1 membru; 

d) Asociaţia Română a Băncilor - 1 membru; 

e) Ministerul Administraţiei şi Internelor - 1 membru; 

f) Ministerul Apărării Naţionale - 1 membru; 

g) Ministerul Educaţiei şi Cercetării - 1 membru; 

h) Uniunea Naţională a Consiliilor Judeţene - 1 membru; 

i) Consiliul General al Municipiului Bucureşti - 1 membru; 

j) Federaţia Municipiilor din România - 1 membru; 

k) Federaţia Oraşelor din România - 1 membru; 

l) Federaţia Primarilor de Comune - 1 membru.


	Nemodificat


	Nemodificat
	

	29. 
	24. Literele b), h), l) şi m) ale articolului 20 se abrogă.


	Nemodificat


	Nemodificat


	

	30. 
	25. Litera i) a articolului 20 se modifică şi va avea următorul cuprins:
i) aprobă prospectul de emisiune a titlurilor de valoare ale Agenţiei Naţionale pentru Locuinţe;
	Nemodificat


	Nemodificat
	

	31. 
	26. Alineatul (2) al articolului 21 se abrogă.
	Nemodificat


	Nemodificat
	

	32. 
	27. Articolul 23 se abrogă.
	Nemodificat


	Nemodificat
	

	33. 
	28. Alineatul (1) al articolului 241 se modifică şi va avea următorul cuprins:

Art. 241. - (1) Pentru construcţia de locuinţe din lemn pentru tineri, destinate închirierii, masa lemnoasă necesară se poate asigura de către Agenţia Naţională pentru Locuinţe.


	2. La articolul I, punctul 28 va avea următorul cuprins:

28. Articolul 241 va avea următorul cuprins:
Art. 241. - (1) Pentru construcţia de locuinţe din programele guvernamentale destinate închirierii, materialele de construcţii necesare se pot asigura de către Agenţia Naţională pentru Locuinţe.

(2) În cazul masei lemnoase, aceasta se pune în mod gratuit la dispoziţia Agenţiei Naţionale pentru Locuinţe, la solicitarea fundamentală a acesteia, de către Regia Naţională a Pădurilor. 


	1. Articolul 241 va avea următorul cuprins:
Art. 241. – În caz de calamităţi, Agenţia Naţională pentru Locuinţe poate primi donaţii care vor fi folosite pentru rezolvarea urmărilor generate de acestea.

Comisia pentru industrii şi servicii
	

	34. 
	29. Articolul 25 se modifică şi va avea următorul cuprins:

Art. 25. - Ministerul Transporturilor, Construcţiilor şi Turismului elaborează norme metodologice de aplicare, care se aprobă prin hotărâre a Guvernului.
	Nemodificat


	Nemodificat
	

	35. 
	30. În tot cuprinsul legii, denumirile “Ministerul Lucrărilor Publice şi Amenajării Teritoriului” sau Ministerul Lucrărilor Publice, Transporturilor şi Locuinţei” se vor înlocui cu denumirea “Ministerul Transporturilor, Construcţiilor şi Turismului”.


	Nemodificat


	Nemodificat
	

	36. 
	Art. II. - (1) Creditele ipotecare, acordate din sursele Agenţiei Naţionale pentru Locuinţe până la data intrării în vigoare a prezentei ordonanţe de urgenţă, se derulează conform prevederilor din contractele încheiate, până la data rambursării integrale a împrumuturilor.

(2) Aprobarea ratei dobânzii aferente creditelor prevăzute la alin. (1) este în atribuţia Consiliului de administraţie al Agenţiei Naţionale pentru Locuinţe.

(3) Resursele Agenţiei Naţionale pentru Locuinţe se reîntregesc cu ratele rambursate şi dobânzile aferente creditelor acordate.

(4) Contractanţii de credite ipotecare, care au încheiate contracte de mandat cu Agenţia Naţională pentru Locuinţe sau contracte de construire a unei locuinţe prin programele agenţiei aflate în derulare la data intrării în vigoare a prezentei ordonanţe de urgenţă, pot beneficia în continuare de o subvenţie în cuantum de 20% din valoarea locuinţei, dacă întrunesc, în mod cumulativ, următoarele condiţii:

a) titularul contractului, respectiv membrii familiei acestuia (soţ/soţie şi/sau copii în întreţinere), nu au primit sprijin de la bugetul de stat sub formă de subvenţii pentru o altă locuinţă; 

b) este prima locuinţă pe care o construiesc cu finanţare prin credit ipotecar.

(5) Subvenţia prevăzută la alin. (4) se asigură de la bugetul de stat prin bugetul Ministerului Transporturilor, Construcţiilor şi Turismului.


	Nemodificat


	Nemodificat
	

	37. 
	Art. III. - (1) În termen de 30 de zile de la data intrării în vigoare a prezentei ordonanţe de urgenţă, se vor modifica în mod corespunzător Normele metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr.962/2001, publicată în Monitorul Oficial al României, Partea I, nr.626 din 4 octombrie 2001, cu modificările şi completările ulterioare.

(2) Legea nr. 152/1998 privind înfiinţarea Agenţiei Naţionale pentru Locuinţe, publicată în Monitorul Oficial al României, Partea I, nr.265 din 16 iulie 1998, cu modificările şi completările ulterioare, inclusiv cu modificările şi completările aduse prin prezenta ordonanţă de urgenţă, după aprobarea acesteia prin lege, se va republica în Monitorul Oficial al României, Partea I, dându-se textelor o nouă numerotare.

	38. 
	______
	3. La articolul III, după alineatul (2) se introduce un alineat nou, alin.(3), cu următorul cuprins:
(3) În termen de 30 de zile de la data intrării în vigoare a prezentei ordonanţe de urgenţă, Ministerul Transporturilor, Construcţiilor şi Turismului va solicita avizul Consiliului Concurenţei pentru concentrările ce pot apărea pe piaţa creditului ipotecar.


	2. La articolul III, alineatul (3) se abrogă.

Comisia pentru industrii şi servicii
	

	39. 
	Art. IV. - Pe data intrării în vigoare a prezentei ordonanţe de urgenţă se abrogă:

1. Ordonanţa de urgenţă a Guvernului nr.148/1999 privind reglementarea regimului juridic al terenurilor destinate construirii de locuinţe prin Agenţia Naţională pentru Locuinţe, publicată în Monitorul Oficial al României, Partea I, nr.491 din 13 octombrie 1999, aprobată cu modificări şi completări prin Legea nr. 243/2001;

2. Ordonanţa de urgenţă a Guvernului nr.53/2003 privind subvenţionarea dobânzilor aferente creditelor ipotecare acordate pentru construcţia de locuinţe prin intermediul Agenţiei Naţionale pentru Locuinţe, publicată în Monitorul Oficial al României, Partea I, nr.452 din 25 iunie 2003, aprobată cu modificări prin Legea nr. 537/2003;

3. Normele metodologice pentru punerea în aplicare a prevederilor Ordonanţei de urgenţă a Guvernului nr.53/2003 privind subvenţionarea dobânzilor aferente creditelor ipotecare acordate pentru construcţia de locuinţe prin intermediul Agenţiei Naţionale pentru Locuinţe, aprobate prin Hotărârea Guvernului nr.1.049/2003, publicată în Monitorul Oficial al României, Partea I, nr.645 din 10 septembrie 2003.

                                           PREŞEDINTE,                                                                    SECRETAR,

                                         Dan Ioan Popescu                                                                 Aurelia Vasile

Expert,

Daniel Bădina

